# **DECIZIA ETAPEI DE ÎNCADRARE**

# **Proiect**

Ca urmare a solicitării de emitere a acordului de mediu adresate de **S.C.TRANSEX S.R.L. ,** cu sediul în județul Sălaj, mun. Zalău, str. B-dul Mihai Viteazul , nr. 102, înregistrată la A.P.M. Sălaj cu nr. 7289 din 12.09.2023, în baza:

* **Legii nr. 292/2018** privind evaluarea impactului anumitor proiecte publice si private asupra mediului, si a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 12.10.2023, că proiectul: ***Construire hală reparații și întreținere camioane ,*** propus a fi amplasat în județul Sălaj, mun. Zalău,str. B-dul Mihai Viteazul nr. 102,

***nu se supune evaluării impactului asupra mediului***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în anexa nr. 2, la pct.10, lit. a);

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ, afişare si înregistrare anunţ la sediul Primăriei Municipiului Zalău,si publicare în ziarul Magazin Sălăjan, precum si la sediul si pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării si caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:***

Prin proiect se propun următoarele:

Se propune construirea unei hale metalice, cu regimul de înălțime P, cu suprastructura realizată din europrofile metalice și închideri din panouri termoizolante tip sandwich.

Clădirea propusă va avea o încăpere destinată unei spălătorii auto și o încăperere pentru atelier de întreţinere şi reparaţii camioane (reparații frâne și a sistemului de direcție).

Având în vedere că societatea Transex SRL are activitatea principală transporturi (CAEN 4941), lucrările de întreținere din clădirea prousă, vor fi destinate autocamioanelor proprii ale societății, și prestări servicii către populație

Clădirea propusă va avea o încăpere destinată unei spălătorii auto și o încăperere pentru atelier de întreţinere şi reparaţii camioane (reparații frâne și a sistemului de direcție).

În hala de depozitare propusă nu se vor desfășura activități de producție.

Hala propusă pentru construire va avea în componenţă următoarele funcţiuni:

PARTER :

Spălătorie camioane : S=152,98 mp. pard. beton elicopterizat

Atelier reparații camioane: S=153,24 mp. pard. beton elicopterizat

INDICI CONSTRUCTIVI :

S construită = 313,28 mp

S desfășurată = 313,28 mp

S utilă = 306,22 mp

INDICI URBANISTICI :

Suprafață teren = 9.219,00 mp

Suprafață construită existentă = 432,00 mp

Suprafață desfășurată existentă = 703,00 mp

Suprafață construită propusă = 746,80 mp

Suprafață desfășurată propusă = 1.017,80 mp

POT existent = 4,69 %

CUT existent = 0,08 mp ADC/ mp teren

POT propus = 8,08 %

CUT propus = 0,11 mp ADC/ mp teren

Pe amplasament este edificat o construcție, parter+2 etaje, având destinația de atelier auto și clădire administrativă, o platformă spălătorie camioane și parcare pentru camioane.

Alimentarea cu apă se va face de reţeaua de apă potabilă existentă în zonă.

Apa se va utiliza: - pentru igienizarea spaţiilor și pentru spălătorie auto ;

Personalul va utiliza grupurile sanitare, vestiarele și sala de mese din clădirea existentă pe amplasament. fiind racordată la rețeaua de canalizare menajeră a municipiului.

Apele uzate de la spălătorie: vor fi conduse la separatorul de produse petroliere propus pentru amplasare cu un volum V= de 2000 l, iar apoi la canalizarea menajera existentă în zonă;

Apa uzată provenită de la spălarea autocamioanelor : este dirijată prin panta pardoselii boxei către canalul cu rol de decantare executate din beton armat, acoperite cu grătare metalice (situat sub autovehicul si in fata boxelor), de unde sunt dirijate intr-un separator de hidrocarburi de 300 l spre preepurare. Din acest decantor-separator, prin intermediul unei conducte din PVC Dn 110 mm, apele uzate sunt dirijate în reteaua de canalizare a municipiului Zalău.

Apele pluviale: potențial impurificate se vor colecta de pe platforma betonata cu ajutorul unei canalizări pluviale executate din tuburi PVC si vor fi dirijate in decantorul separator de produse petroliere, iar dupa epurare vor fi evacuate intr-un bazin subteran (vidanjabil) acumulare ape pluviale

**b2) cumularea cu alte proiecte existente şi/sau aprobate: *-*** lucrările necesare realizarii proiectului nu se suprapun cu alta proiecte existente sau planficate în zona;

**b3) utilizarea resurselor naturale, în special a solului, a terenurilor, a apei şi a biodiversităţii**: - în perioada de execuţie se vor folosi cantităţi de apă, nisip ;

**b4)** ***cantitatea şi tipurile de deşeuri generate/gestionate:*** Gestionarea deșeurilor, atât pe timpul execuției cât și în perioada de funcționare se va realiza conform OUG 92/2021, privind regimul deşeurilor privind regimul deşeurilor, aprobată prin Legea nr.17/2023.

Deşeurile vor fi depozitate controlat, în locuri bine stabilite şi amenajate corespunzător prevederilor în vigoare şi a unei colectări în pubele destinate fiecărui tip de deşeu în parte. Pentru evidenţierea acestei colectări se vor alege pubele de culori diferite şi inscripţionate conform tipului de deşeu pe care îl conţine (4 europubele - cate 1 europubelă pentru menajer, hârtie, plastic și sticlă)

Deşeurile vor fi preluate de către serviciul de salubrizare a localității , autorizată pentru activităţi precum colectarea, sortarea, transportul şi depozitarea deşeurilor menajere în locuri special amenajate.

**b5)** **poluarea şi alte efecte negative:** - nu exista posibilitatea apariției unor emisii semnificative în niciunul din factorii de mediu dacă vor fi respectate următoarele măsuri:

**● pentru facotorul de mediu apă:**

- În cadrul lucrărilor de construcţie se vor utiliza cantităţi relativ mici de apă. Apa va fi utilizată pentru prepararea materialelor de construcţie. Prin urmare aceste cantităţi de apă vor fi înglobate în materialele de construcţie, în cea mai mare parte. Betoanele puse în operă vor fi aprovizionate de la staţii de betoane.

**● pentru facorul de mediu aer:**

* - activitatea utilajelor de constructie; poluarea specifica activitatii utilajelor se apreciaza dupa

consumul de carburanti si aria pe care se desfasoara aceste activitati. Se apreciaza ca poluarea specifica activitatilor de alimentare cu carburanti, intretinere si reparatii ale utilajelor este redusa, reparatiile acestora realizandu-se in ateliere de reparatii.

Avand in vedere dimenisunea proiectului, circulatia mijloacelor de transport reprezinta o sursa redusa de poluare a mediului. Pe toata perioada proiectare-executie se vor avea in vedere prevederile legale in vigoare. In perioada de exploatare nu vor exista surse de poluare a aerului.

Atat in perioada de constructie, cat si pe perioada de functionare, nu vor exista surse de poluare ale aerului, masurile adoptate pentru evitarea poluarii aerului fiind urmatoarele:

- stropirea permanenta a platformelor santierului, pentru evitarea generarii emisiilor de praf in atmosfera datorita lucrarilor de sapatura;

- utilizarea eficienta a masinilor/utilajelor de lucru, astfel incat sa se reduca la maximum emisiile din gaze de esapament;

- depozitarea materialelor usoare in locuri special amenajate, astfel incat sa nu poata fi luate de vant;

- menţinerea unor suprafeţe verzi la finalizarea lucrarilor de construcţie;

- stabilirea unor trasee clare de circulaţie in interiorul incintei;

**● pentru sol și subsol:**

- Din analizarea obiectivului se pot distinge doua etape de poluare:

* + - etapa de execuţie a obiectivului analizat;
    - etapa de funcţionare a obiectivului.

In timpul perioadei de execuţie, solul ar putea fi poluat fie local, fie pe zone restrânse cu poluanţi de natura produselor petroliere sau uleiurilor minerale provenite de la utilajele de execuţie (buldozer, excavator, motocompresor, grup generator electric etc.)

După execuţia obiectivului si darea in exploatare, nu va exista o sursă permanentă de poluarea a solului.

**- lucrările şi dotările pentru protecţia solului şi a subsolului;**

Solul decopertat de pe amplasamentul viitorului obiectiv va fi depozitat separat si apoi împrăştiat, nivelat si compactat pe terenul din jur.

în timpul funcţionării unităţii, in vederea protejării solului si a subsolului, atenţia se va concentra asupra zonelor de depozitare a deşeurilor.

In acest sens se vor lua următoarele masuri:

- betonarea si bordurarea spatiilor de depozitare a deşeurilor (punct gospodaresc);

Pentru subsol, impactul va fi redus datorită căii de acces şi a platformelor din incintă impermeabile datorită betonării şi prevăzute cu borduri, pante şi rigole de scurgere pentru colectarea apelor pluviale, eliminându-se astfel posibilele infiltraţii de poluanţi. De asemenea, reţelele interne de canalizare vor fi realizate din conducte PE-HD şi PVC, cu îmbinări etanşe, eliminându-se astfel exfiltraţiile de ape uzate în subteran.

**● pentru protecția ecosistemelor terestre și acvatice:**

- în vecinătatea obiectivului prezentat nu se întâlnesc specii din floră, faună acvatică sau terestră, ocrotite și nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii;

- în zonă nu există monumente ale naturii sau arii protejate;

**● pentru protecția aşezărilor umane şi a altor obiective de interes public:**

- Prin măsurile de protecţie a muncii şi mediului, obiectivul nu se va constitui în sursă de poluare ce ar putea afecta mediul social şi economic din zonă.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: -*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Implementarea proiectului nu va avea impact negativ asupra conditiilor de viata ale locuitorilor ( schimbari asupra calitatii mediului, zgomot, scaderea calitații hranei, etc .) ;

Disconfortul populației pe perioada de execuție a lucrărilor este temporar și va fi redus prin masurile de diminuare menționate.

**Organizare de Șantier**

În vederea lucrărilor de construire a lucrarii propuse, este necesară organizarea de șantier, ce constă în următoarele:

 Amenajarea unui atelier şi a unui depozit – baracă pentru depozitarea diverselor materiale necesare organizării de şantier;

 Construcţiile provizorii de şantier vor avea o structură metalică şi vor fi montate pe plăci

prefabricate din beton, aşezate pe un strat de balast de 35 cm. grosime.

lucrările de execuţie se vor desfăşura fără

afectarea domeniului public exterior parcelei studiate şi numai cu personal calificat; construcţiile (baracamentele) şi echipamentele provizorii necesare executării lucrărilor se vor amplasa în interiorul incintei.

İmpactul asupra mediului vis-a-vis de lucrările de organizare de şantier, constă din:

- circulaţia auto (traficul rutier) pe drumul public şi cea din incinta şantierului;

- nivelul zgomotelor, generate de traficul auto;

O măsură de protecţie în ceea ce priveşte circulaţia auto, constă în obligativitatea constructorului şi a beneficiarului de a folosi pentru transport numai mijloace auto care îndeplinesc condiţiile tehnice prevăzute la inspecţiile tehnice sau condiţiile prevăzute la omologarea lor.

Se menţionează că nivelul maxim de zgomot pentru organizarea de șantier nu va depăşi 50 dB, valoare maximă admisă

Nivelul de zgomot : se va respecta conform Ordinului MS nr. 119/2014 pentru aprobarea Normelor de igienă şi Sănătate publică privind mediul de viaţă al populaţiei ;

Pentru nivelul echivalent de zgomot la clădirile de locuit sau cele cu altă destinaţie, din jur, astfel că activitatea nu va creea disconfort în zonă, neproducând zgomote.

Nu sunt necesare amenajări şi dotări de protecţie împotriva zgomotelor şi a vibraţiilor, întrucât İmpactul asupra mediului, în timpul lucrăr. de organizare de șantier, nu este major.

**c). Amplasarea proiectelor:**

**c1)** ***utilizarea actuală si aprobată a terenurilor:*** conform certificatului de urbanism nr. 801 din 08.08..2023, emis de Primăria Municipiului Zalău, terenul este situat în intravilanul Mun. Zalău în suprafașă de 9,219 mp înscris în CF nr. 66497 Zalău, nr. cad. 66497 cu atelier auto P+2E cu platformă spălare și parcare și este proprietatea titularului;

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** - nu este cazul. Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie. Conform criteriilor stabilite la punctul b). si c). semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.

d2) natura impactului: - redusă, pe perioada de execuţie si funcţionare.

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea si complexitatea impactului: - va fi mică pe perioada de execuţie si funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă.

d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata si frecvența impactului asupra factorilor de mediu va fi temporar si pe termen scurt. Pe măsura realizării lucrărilor si închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente si/sau aprobate: nu este cazul;

d8) posibilitatea de reducere efectivă a impactului: nu este cazul, respectarea legislației în vigoare si respectarea condițiilor din prezenta Decizie etapă de încadrare.

**II. Motivele pe baza cărora s-a stabilit necesitatea neefectuării *evaluării adecvate* sunt următoarele:**

**-** proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

- proiectul propus **nu intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

***Caracteristicile proiectului şi/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Deşeurile rezultate, indiferent de natura lor se vor gestiona în conformitate cu prevederile OUG 92/2021, privind regimul deşeurilor, privind regimul deșeurilor, aprobată prin Legea nr. 17/2023;
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform prevederilor Ord. nr. 1798/2007 cu modificările ulterioare, titularul are obligaţia ca la finalizarea investiţiei şi la punerea în funcţiune a obiectivului să solicite şi să obţină autorizaţie de mediu;
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţi OUG 92/2021, privind regimul deşeurilor a mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

   Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella BALINT

Întocmit,

ing. Filomela Pop